
A V I Z
asupra proiectului de Lege pentru aprobarea Ordonanţei de urgenţă a Guvernului nr.105/2009 privind unele măsuri în domeniul funcţiei publice, precum şi pentru întărirea capacităţii manageriale la nivelul serviciilor publice deconcentrate ale ministerelor şi ale celorlalte organe ale administraţiei publice centrale din unităţile administrativ-teritoriale şi ale altor servicii publice, precum şi pentru reglementarea unor măsuri privind cabinetul demnitarului din administraţia publică centrală şi locală, cancelaria prefectului şi cabinetul alesului local
 Cu adresa nr. Plx 709 din 21 decembrie 2009, Biroul Permanent conform art. 95  şi 115  din Regulamentul Camerei Deputaţilor, republicat, a sesizat, în procedură de urgenţă,  pentru dezbatere şi avizare, Comisia pentru buget, finanţe şi bănci cu proiectul de Lege  pentru aprobarea Ordonanţei de urgenţă a Guvernului nr.105/2009 privind unele măsuri în domeniul funcţiei publice, precum şi pentru întărirea capacităţii manageriale la nivelul serviciilor publice deconcentrate ale ministerelor şi ale celorlalte organe ale administraţiei publice centrale din unităţile administrativ-teritoriale şi ale altor servicii publice, precum şi pentru reglementarea unor măsuri privind cabinetul demnitarului din administraţia publică centrală şi locală, cancelaria prefectului şi cabinetul alesului local.
In urma examinării proiectului de Lege, în şedinţa din 16.02. 2010 , Comisia, cu majoritate de voturi, a hotărât întocmirea unui aviz favorabil.

